Facebookin ex-johtaja ja muut sosiaalisen median kehittäjät myöntävät luoneensa hirviön, jota he eivät osaa pysäyttää: ”Kukaan ei pysty enää keskittymään”

Sosiaalisen median kehittäjät varoittelevat nyt keksintöjensä vaaroista eivätkä usko enää pystyvänsä pysäyttämään huonoa kehitystä. Facebookin ex-johtaja pelkää Facebookin rapauttavan yhteiskunnan kokonaan.

Ensin hän yritti saada ihmiset käyttämään Facebookia. Nyt hän yrittää saada ihmiset lopettamaan Facebookin käytön.

Maailman suurimman sosiaalisen median Facebookin johtoon kuulunutta Chamath Palihapitiyaa kaduttaa.

Palihapitiyan mukaan sosiaalisesta mediasta on tullut yhteiskuntaa rapauttava voima. Hän kertoo tuntevansa suurta syyllisyyttä siitä, että hän on ollut mukana rakentamassa Facebookia ja nostamassa sitä menestykseen.